

**Projektu uzraudzības komisijas sēdes protokols**

Ādažu novadā, 2024.gada 4.novembrī  Nr. ĀNP/1-7-5/24/35

**Sēdi vada:** Komisijas priekšsēdētājs V.Bulāns

**Piedalās:** Komisijas locekļi: E.Kāpa, S.Mūze, I.Pērkone, G.Miglāns

**Nepiedalās:** K.Miķelsone, G.Porietis

**Uzaicināti:** A.Vinogrādova, E.Sliede, I.Reķe

**Protokolē:** I.Krūzmane

**Sēde notiek:** attālināti, *MS TEAMS* vidē.

**Sēde sākās:** sākās plkst. 13.00 un tika slēgta plkst. 13.50

DARBA KĀRTĪBA

1. Par “Ādažu novada jauno uzņēmēju un remigrantu atbalsta konkurss 2024” rezultātiem un priekšlikumiem.
2. Dalība projektu konkursā "Atkritumu dalītā vākšana". Dalītās atkritumu vākšanas laukuma izbūve Laivu ielā, Carnikavā.

SANĀKSMES GAITA

|  |
| --- |
| 1. **Par “Ādažu novada jauno uzņēmēju un remigrantu atbalsta konkurss 2024” rezultātiem un priekšlikumiem.**
 |

(A.Vinogrādova)

A.VINOGRĀDOVA informē, ka nav saņemts neviens pieteikums jauno uzņēmēju un remigrantu atbalsta konkursam. Sākotnēji tika izsludināts konkurss tikai remigrantu atbalstam, vēlāk pieteikumu iesniegšanas termiņš tika pagarināts ar mērķi pievērst arī jauno uzņēmēju uzmanību. APN izsaka priekšlikumu 2025.gadā veidot divus atsevišķus nolikumus un šim mērķim 2025.gada budžeta projektā iekļaut: 9000 EUR (3 projekti) remigrantu atbalstam un 9000 EUR (3 projekti) jauno uzņēmēju atbalstam.

KOMISIJA NOLEMJ: **Pieņemt informāciju zināšanai, atbalstīt priekšlikumu rīkot divus atsevišķus konkursus 2025.gadā un uzdot APN gatavot informatīvu ziņojumu uz novembra domes sēdi par konkursa gaitu.**

|  |
| --- |
| 1. **Dalība projektu konkursā "Atkritumu dalītā vākšana". Dalītās atkritumu vākšanas laukuma izbūve Laivu ielā, Carnikavā.**
 |

(E.Sliede)

E.SLIEDE informē par MK konkursa noteikumiem, kas paredz segt 85% no kopējā attiecināmā finansējuma dalīto atkritumu vākšanas punkta un laukuma izbūvei pašvaldībā, līdz 350 000 EUR vienam projektam. Izsaka priekšlikumu izbūvēt atkritumu laukumu Laivu ielā 12 aptuveni 1200m2 laukumā, kurā provizoriski kopējās projekta izmaksas sastādītu 186 000 EUR ar PVN, pamatojoties uz 2019.gada šādam mērķim gatavota projekta izmaksu aprēķina. Norāda, ka lietus ūdens novadīšanas sistēmas izbūve rada lielu daļu izmaksu. Paredz, ka 30 000 EUR būtu provizoriskais pašvaldības līdzfinansējums.

V.BULĀNS precizē, cik lielu sadārdzinājumu radīs laukuma izbūves izmaksas daļa, kas tiks iekļauta tarifā.

E.SLIEDE atzīst, ka nav informācijas par Carnikavas atkritumu apsaimniekotāja laukuma komponentes tarifa apmēru, sarunās valdes locekļi pieļāvuši, ka par hipotētisku laukumu tarifi netiktu pielietoti, savukārt Ādažu atkritumu apsaimniekotājs paredz 0.77 EUR uz 1m3 (2.38%) laukuma apsaimniekošanas komponenti, kas atspoguļotos tarifā.

V.BULĀNS precizē atkritumu kopējo apjomu, granta apmēru, pašvaldības līdzfinansējuma apmēru, norāda uz 2019.gada projekta aktualizācijas nepieciešamību.

E.SLIEDE informē, ka Carnikavā nešķirotie atkritumi sastāda aptuveni 2000 t gadā, nešķirotie 500 t, savukārt Ādažos aptuveni 1500 t šķirotie, 5700 t nešķirotie sadzīves atkritumi.

I.REĶE precizē Kadagas laukuma kapacitāti.

E.SLIEDE informē, ka 600m2 Kadagā nav liels samērā laukums, savukārt Carnikavas laukums ir lielāks, kā arī, iespējams, ērtāks atkritumu izvešanai.

I.REĶE atgādina, ka līdz 2025.gada 15.janvārim ir vienīgā iespēja pašvaldībai patstāvīgi lemt par finansējumu nepieciešamību, ja pārējās 9 pašvaldības tam piekritīs, norādot, ka turpmāk finansējuma saņemšana būs iespējama tikai kopā ar citām pašvaldībām. Aicina pieteikties projekta grantam. Rosina pievienot konteinerus arī bioloģiskajiem atkritumiem.

E.KĀPA norāda, ka laukuma atrašanās vietai ir nozīme šķirošanas ētikas ievērošanai. Precizē projekta termiņus, līguma termiņus un iepirkumu specifikācijas.

KOMISIJA NOLEMJ: **Konceptuāli atbalstīt dalību projektā un uzdot E.Sliede un I.Reķei līdz nākamajai projektu uzraudzības komisijai precizēt plānotā Carnikavas atkritumu šķirošanas laukuma esošā projekta statusu.**

Komisijas priekšsēdētājs V.Bulāns

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU